Hej,

Jeg afventer lige at have tid til en gennemgang af koden omkring Overpass, der må være nogle fejlscenarier der ikke detekteres som forårsagede dette.

Kan ikke se at Overpass værende bagude skulle kunne give så mange dubletter. Der ville først begynde at opstå dubletter ved genkørsel af et postnummer efter ca. 20 timer (1089 postnumre processoret med ca. et i minuttet i det normale flow), og det vil kun være de senest tilføjede der mangler og dermed dubleres.
Denne situation vil rigtigt nok kunne fanges af et tjek af "timestamp_osm_base", som jeg også tidligere har tilføjet til [autoAWS' todo-liste][1], men har ikke prioriteret dette ret højt da dublettjekket burde fange det.

OSM sysadmin-teamet har også bedt om at der sættes en User-Agent-header, det sad jeg faktisk og arbejdede på da jeg opdagede ovenstående i loggen.

Jeg har ikke meget tid i overskud, så jeg har ikke endnu studeret hverken replikeringsproblemet eller hvordan autoAWS reagerede i detaljer (og mangler desværre også logs fra starten af hændelsen), men vil gøre en indsats for at få autoAWS kørende igen snarest.
-- 
Mikkel

[1]: https://gitlab.com/OSM-DK/autoAWS/-/blob/master/todo.md#taggingdata